# data[].attributes.headline
Out of Eden Learn – Step 3: Zooming in, Reporting out.

# data[].attributes.subject
Out of Eden Learn – Step 3: Zooming in, Reporting out.

# data[].attributes.body
H έρευνα των παιδιών για τα δέντρα του σχολικού μας κήπου αποτέλεσε παράλληλα το τρίτο βήμα-αποστολή στην Παγκόσμια Μαθησιακή Κοινότητα της Παιδαγωγικής Σχολής του Πανεπιστημίου Harvard «Out of Eden Learn» .

# data[].attributes.attachment_link.title
OUT OF EDEN LEARN - ZOOMING IN REPORTING OUT

# data[].attributes.headline
Έκθεση των εργασιών για τα δέντρα του κήπου μας

# data[].attributes.subject
Έκθεση των εργασιών για τα δέντρα του κήπου μας

# data[].attributes.body
Το συγκεκριμένο Εργαστήριο Δεξιοτήτων ολοκληρώθηκε με την έκθεση του υλικού που συγκεντρώθηκε με την ενεργό συμμετοχή/συνεργασία παιδιών και γονέων για τα δέντρα του σχολικού μας κήπου. Χρησιμοποιήθηκαν τρία μεγάλα χαρτόκουτα, σε κάθε πλευρά των οποίων στερεώθηκαν οι  εργασίες που αφορούν σε ένα συγκεκριμένο δέντρο. Τα χαρτόκουτα τοποθετήθηκαν το ένα επάνω στο άλλο σε μια ξύλινη βάση (κατασκευή του ξυλουργού-γονέα κύριου Κυριάκου Ξηράκη τον οποίο πολύ ευχαριστούμε), η οποία δίνει τη δυνατότητα περιστροφής τους. Δείτε εδώ μια παρουσίαση των εργασιών που υπάρχουν σε κάθε πλευρά των χαρτόκουτων και πατείστε εδώ για να δείτε πώς περιστρέφονται.

# data[].attributes.attachment_link.title
ΠΥΡΑΜΙΔΑ-ΔΕΝΤΡΑ ΤΟΥ ΚΗΠΟΥ ΜΑΣ

# data[].attributes.headline
Μαθαίνουμε για τα δέντρα του κήπου μας

# data[].attributes.subject
Μαθαίνουμε για τα δέντρα του κήπου μας

# data[].attributes.body
Τα παιδιά ανέλαβαν -με τη συνεργασία και τη βοήθεια των γονιών τους- να βρουν πληροφορίες, λαογραφικά στοιχεία, ιστορίες, συνταγές... που συνδέονται με τo δέντρο του σχολικού κήπου που επέλεξαν.  Τα αποτελέσματα της έρευνάς τους παρουσιάστηκαν στην ολομέλεια της τάξης. Μπορείτε να δείτε ένα σύντομο βίντεο με υλικό από τις παρουσιάσεις τους.

# data[].attributes.attachment_link.title
ΕΞΩΦΥΛΛΟ ΠΑΡΟΥΣΙΑΣΗΣ ΕΡΓΑΣΙΩΝ

# data[].attributes.headline
Έτοιμο το λικέρ μας!

# data[].attributes.subject
Έτοιμο το λικέρ μας!

# data[].attributes.body
Παραμονές Χριστουγέννων το λικέρ με τα ρόδια του κήπου μας -που δεν παραλείπαμε να ανακινούμε τακτικά ώστε να λιώσει η ζάχαρη- είχε πια ωριμάσει, έχοντας πάρει ένα βαθυκόκκινο χρώμα! Το σουρώσαμε και το μεταφέραμε σε γυάλινα μπουκάλια, στα οποία κολλήσαμε τις ετικέτες που ετοιμάσαμε. Την ημέρα της Χριστουγεννιάτικης γιορτής μας πήρε θέση στο μπουφέ που στήθηκε, δίνοντας την ευκαιρία στους επισκέπτες μας να το γευτούν!

# data[].attributes.headline
Μμμ! Νόστιμη σαλάτα!

# data[].attributes.subject
Μμμ! Νόστιμη σαλάτα!

# data[].attributes.body
Πριν τις διακοπές των Χριστουγέννων αποφασίσαμε να κόψουμε τα μαρούλια μας, που είχαν πια μεγαλώσει, και να τα κάνουμε σαλάτα. Για να νοστιμίσει κόψαμε λίγο από τον άνιθό μας, κρεμμυδάκια φρέσκα, όπως και ένα τρυφερό καροτάκι! Μετά από ένα καλό πλύσιμο, κόψιμο των λαχανικών, ξύδι και λαδάκι, η σαλάτα ήταν έτοιμη για σερβίρισμα, συνοδεύοντας το φαγητό μας!

# data[].attributes.headline
Τα λαχανικά μας μεγαλώνουν!

# data[].attributes.subject
Τα λαχανικά μας μεγαλώνουν!

# data[].attributes.body
Σε κάθε διάλειμμα, πρώτη μας δουλειά ήταν  η φροντίδα του λαχανόκηπού μας! Παρατηρούσαμε με ενθουσιασμό τις αλλαγές στην ανάπτυξη των φυτών του και παράλληλα ελέγχαμε αν χρειάζονται πότισμα.

# data[].attributes.attachment_link.title
φροντιδα κηπου

# data[].attributes.headline
Ζωγραφίζω το άλλο μισό!

# data[].attributes.subject
Ζωγραφίζω το άλλο μισό!

# data[].attributes.body
Τα φύλλα που συναντούμε στον κήπο μας είναι πολλά και διαφορετικά. Τρία αλλιώτικα μισά φυλλαράκια που ήταν κολλημένα στο χαρτονάκι μας, αφού τα παρατηρήσαμε, προσπαθήσαμε να τα συμπληρώσουμε ζωγραφίζοντας όσο πιο πιστά μπορούσαμε το υπόλοιπο μισό τους.

# data[].attributes.headline
Βρίσκω το ταίρι μου!

# data[].attributes.subject
Βρίσκω το ταίρι μου!

# data[].attributes.body
Οι φωτογραφίες των δέντρων του κήπου μας και του καρπού τους αποτέλεσαν υλικό για παιχνίδι! Αφού αντιστοιχίσαμε δέντρο με καρπό στην ολομέλεια, οι φωτογραφίες τους μοιράστηκαν στα παιδιά, που στο σταμάτημα της μουσικής έπρεπε να βρουν το ταίρι τους... το ρόδι τη ροδιά, το χαρούπι τη χαρουπιά, το κυπαρισσόμηλο το κυπαρίσσι κ.ο.κ. Οι φωτογραφίες άλλαζαν χέρια και το παιχνίδι ξεκινούσε ξανά!

# data[].attributes.attachment_link.title
ΒΡΙΣΚΩ ΤΟ ΤΑΙΡΙ ΜΟΥ

# data[].attributes.headline
Τα χρώματα του κήπου μας

# data[].attributes.subject
Τα χρώματα του κήπου μας

# data[].attributes.body
Πόσα διαφορετικά χρώματα έχει ο κήπος μας το φθινόπωρο! Παρουσιάσαμε μια χρωματική παλέτα στα παιδιά και μοιράζοντάς τους κατόπιν χαρτάκια στα ίδια χρώματα χωρίστηκαν σε πέντε ομάδες. Αποστολή κάθε ομάδας ήταν να βρει και να φέρει αντικείμενα από τον κήπο που να έχουν το χρώμα που αντιπροσώπευε. Τα αντικείμενα που έρχονταν τοποθετούνταν στο αντίστοιχο χρώμα της παλέτας, η οποία σιγά σιγά ζωντάνευε!

# data[].attributes.headline
Βρες ποιο είναι

# data[].attributes.subject
Βρες ποιο είναι

# data[].attributes.body
Φωτογραφίες φυτών του σχολικού μας κήπου μοιράστηκαν τυχαία στα παιδιά. Εκείνα, κρατώντας τις στο χέρι, έψαχναν να βρουν στον κήπο το αντίστοιχο δέντρο ή θάμνο παραβάλλοντας τη φωτογραφία με την πραγματική εικόνα. Οι φωτογραφίες άλλαξαν χέρια και το παιχνίδι παίχτηκε ξανά!

# data[].attributes.headline
 Out of Eden Learn – Step 2: Uncovering the Big Idea of Planetary Health

# data[].attributes.subject
 Out of Eden Learn – Step 2: Uncovering the Big Idea of Planetary Health

# data[].attributes.body
Στη δεύτερη αποστολή μας στην Παγκόσμια Μαθησιακή Κοινότητα της Παιδαγωγικής Σχολής του Πανεπιστημίου Harvard «Out of Eden Learn»  εξετάσαμε δύο παράγοντες: τα δέντρα και ό,τι αυτά μας προσφέρουν, αλλά και ένα περιβαλλοντικό πρόβλημα, τη ρύπανση του περιβάλλοντος και ό,τι την προκαλεί. Σημαντική ήταν η βοήθεια της κυρίας Μαρίας των Αγγλικών η οποία κατέγραφε τα λεγόμενα των παιδιών. Στη συνέχεια βρήκαμε πώς αυτοί οι δύο παράγοντες συνδέονται, πώς ο ένας επηρεάζει ο ένας τον άλλο, καταλήγοντας να συνειδητοποιήσουμε τη σημασία που εχουν τα δέντρα για την υγεία μας και για το καλό του πλανήτη.

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.headline
"Παρτιτούρα" με φρούτα και λαχανικά

# data[].attributes.subject
"Παρτιτούρα" με φρούτα και λαχανικά

# data[].attributes.body
Ο σχολικός μας κήπος έχει από όλα τα καλά! Και φρούτα έχει και λαχανικά! Μαθαίνοντας να τα ξεχωρίζουμε δημιουργήσαμε μια "παρτιτούρα" με αυτά, την οποία "διαβάσαμε" παίζοντας τα μουσικά όργανα που αντιστοιχούσαν στην κάθε κατηγορία.

# data[].attributes.headline
Η σκιά του δέντρου

# data[].attributes.subject
Η σκιά του δέντρου

# data[].attributes.body
Η σκιά ενός δέντρου της αυλής μας έγινε αφορμή για μια νέα δραστηριότητα. Στο έδαφος τοποθετήθηκε λευκό χαρτί του μέτρου, πάνω στο οποίο διαφαινόταν η σκιά του δέντρου. Τα παιδιά αποτύπωσαν στο χαρτί το περίγραμμά της και εν συνεχεία στην τάξη χρωμάτισαν το εσωτερικό. Με την τεχνική φροτάζ, χρησιμοποιώντας λευκό λαδοπαστέλ, δημιούργησαν τα φύλλα του, τα οποία εμφανίζονταν με τρόπο "μαγικό" καθώς περνούσαν από επάνω χρώμα με το πινέλο τους!

# data[].attributes.headline
Φρούτα και λαχανικά

# data[].attributes.subject
Φρούτα και λαχανικά

# data[].attributes.body
Συζητήσαμε ποιά φρούτα και λαχανικά ξέρει ο καθένας μας, τα καταγράψαμε, είδαμε σχετικά βιντεάκια στο ίντερνετ και στη συνέχεια επεξεργαστήκαμε εκτυπωμένες εικόνες με τους πολύτιμους καρπούς. Τις ομαδοποιήσαμε, δημιουργήσαμε δύο πίνακες της κάθε κατηγορίας και στο τέλος ένα φύλλο εργασίας μας βοήθησε να καταλάβουμε το πόσο καλά εμπεδώσαμε την παραπάνω ομαδοποίηση.

# data[].attributes.headline
Από το σπόρο στο φυτό

# data[].attributes.subject
Από το σπόρο στο φυτό

# data[].attributes.body
"Το σποράκι ταξιδεύει" του Eric Carl, ένα υπέροχο βιβλίο -από τα βιβλία σε ρόδες- μας μάγεψε! Το θαύμα της γέννησης του φυτού από το σπόρο το είδαμε σε βίντεο, το ειδαμε και με τα μάτια μας να συμβαίνει παρακολουθώντας σποράκια φακής να φυτρώνουν, το αναπαραστήσαμε και με το σώμα μας. Χρησιμοποιώντας πλαστελίνη φτιάξαμε τα στάδια ανάπτυξης του φυτού, τα ζωγραφίσαμε όμως κιόλας θέλοντας να δείξουμε πώς περιμένουμε να μεγαλώσει η ντοματιά που φυτέψαμε στον κήπο μας. Διαβάσαμε, τέλος, "το μικρό σποράκι", ένα ποίημα, το οποίο έδωσε αφορμή για ζωγραφική αποτύπωση των εικόνων που μας έφερε στο νου.

# data[].attributes.headline
Τα δέντρα μέσα από την τέχνη

# data[].attributes.subject
Τα δέντρα μέσα από την τέχνη

# data[].attributes.body
Γνωρίσαμε τον πίνακα του Van Gong «Φθινοπωρινό τοπίο με τέσσερα δέντρα». Αφού τον παρατηρήσαμε από διαφορετικές αποστάσεις γίναμε κομμάτι του παίρνοντας πότε τη θέση των δέντρων, πότε του ανθρώπου και πότε του χορταριού. Στη συνέχεια, γίναμε κι εμείς ζωγράφοι και εμπνεόμενοι από τα δέντρα του κήπου μας φτιάξαμε τα δικά μας μοναδικά έργα!

# data[].attributes.headline
Τα φυτά χρειάζονται...

# data[].attributes.subject
Τα φυτά χρειάζονται...

# data[].attributes.body
Όσα χρειάζονται τα φυτά για να αναπτυχθούν (χώμα, νερό, ήλιο, αέρα) τα αποτυπώσαμε στις ζωγραφιές μας!

# data[].attributes.headline
Δημιουργίες με "θησαυρούς" από τον κήπο μας!

# data[].attributes.subject
Δημιουργίες με "θησαυρούς" από τον κήπο μας!

# data[].attributes.body
"Θησαυροί" από τον κήπο μας, τους οποίους συνέλεξαν τα παιδιά, χρησιμοποιήθηκαν με φαντασία σε ξεχωριστές δημιουργίες!

# data[].attributes.headline
"Καριάτζουλες", το Σχολείο του Δάσους στον κήπο μας!

# data[].attributes.subject
"Καριάτζουλες", το Σχολείο του Δάσους στον κήπο μας!

# data[].attributes.body
Με μεγάλη χαρά υποδεχτήκαμε τη Δευτέρα 7 Νοεμβρίου τις "Καριάτζουλες", την κυρία Νεφέλη και τον κύριο Μανώλη, στο χώρο μας! Μαζί τους, μέσα από ποικίλες δράσεις που ενεργοποίησαν τις αισθήσεις, γνωρίσαμε κι άλλες πτυχές του σχολικού μας κήπου, διασκεδάσαμε, ευχαριστηθήκαμε! Ζήσαμε μια εμπειρία πολύ ξεχωριστή!

# data[].attributes.attachment_link.title
ΚΑΡΙΑΤΖΟΥΛΕΣ

# data[].attributes.headline
Ημέρα Υπαίθριας Εκπαίδευσης

# data[].attributes.subject
Ημέρα Υπαίθριας Εκπαίδευσης

# data[].attributes.body
Τιμήσαμε την Ημέρα Υπαίθριας Εκπαίδευσης (3-11-2022), που οργάνωσε το ΚΕΠΕΑ Βάμου, φυτεύοντας εποχιακά λαχανικά στο θερμοκήπιό μας, αλλά και ένα νέο δέντρο, μια μανταρινιά, στον κήπο μας. Δείτε περισσότερα εδώ.

# data[].attributes.headline
Μήνυμα από τον Paul!

# data[].attributes.subject
Μήνυμα από τον Paul!

# data[].attributes.body
Ήταν για εμάς όμορφη έκπληξη το βίντεο που μας έστειλε ο γνωστός μας από πέρυσι δημοσιογράφος Paul Salopek! Το είδαμε μαζί με την κυρία Μαρία την ώρα των Αγγλικών, η οποία μας μετέφραζε τα λόγια του.   Αυτή τη φορά ο Paul είχε μια νέα αποστολή για εμάς... μας παρότρυνε να γνωρίσουμε το σχολικό μας κήπο! Μας ενθουσίασε η ιδέα και αρχίσαμε να σκεφτόμαστε πώς είναι ένας κήπος και τι μπορεί να υπάρχει σε αυτόν. Οι εικόνες, τα χρώματα, οι μυρωδιές του... έγιναν ζωγραφιές!

# data[].attributes.headline
Λικέρ με ρόδια από τον κήπο μας!

# data[].attributes.subject
Λικέρ με ρόδια από τον κήπο μας!

# data[].attributes.body
Ακολουθήσαμε μια παραδοσιακή συνταγή για να φτιάξουμε σπιτικό λικέρ με ρόδια από τον κήπο μας. Τα υλικά που χρειαστήκαμε ήταν τρία:  ρόδια καθαρισμένα, ζάχαρη και τσικουδιά. Τα μοιράσαμε στην αναλογία που έπρεπε σε μπουκάλια, τα οποία κλείσαμε με τα καπάκια τους. Κάθε 1-2 μέρες έχουμε το νου μας να τα ανακινούμε καλά καλά για να λιώσει η ζάχαρη. Σε περίπου ένα μήνα θα είναι έτοιμο το λικέρ μας και υπολογίζουμε να το προσφέρουμε στους γονείς στη Χριστουγεννιάτικη γιορτή μας!

# data[].attributes.headline
Τα καρποφόρα δέντρα μας ομαδοποιημένα

# data[].attributes.subject
Τα καρποφόρα δέντρα μας ομαδοποιημένα

# data[].attributes.body
Κάνοντας περιήγηση στον κήπο μας μετρήσαμε τα καρποφόρα δέντρα του  -καθένα από τα οποία ήταν σε διαφορετική φάση λόγω εποχής-  και τα βρήκαμε 8. Συγκεντρώσαμε, στη συνέχεια, από το ίντερνετ εικόνες τους που έδειχναν το δέντρο, το κλαδί και τον καρπό του.  Μελετήσαμε την εμφάνιση τους, το χρώμα τους, το φύλλωμά τους και στη συνέχεια προχωρήσαμε σε κατηγοριοποιήσεις βάζοντας μαζί όλα τα  δέντρα, όλα τα κλαδιά ή τους καρπούς.  Καταλήξαμε να δημιουργήσαμε έναν μεγάλο συγκεντρωτικό πίνακα με τρεις στήλες (δέντρο, κλαδί, καρπό), όπου στην ίδια σειρά υπήρχαν οι εικόνες που αφορούσαν στο ίδιο δέντρο. Ο πίνακας ολοκληρώθηκε με το γράψιμο της ονομασίας κάθε δέντρου.

# data[].attributes.headline
Γεμάτη ρόδια η ροδιά μας!

# data[].attributes.subject
Γεμάτη ρόδια η ροδιά μας!

# data[].attributes.body
Φορτωμένη με καρπούς ήταν και φέτος η ροδιά του κήπου μας! Ώριμα, κόκκινα και λαχταριστά φαινόταν τα ρόδια της και ήταν ώρα να τα κόψουμε. Γεμίσαμε με αυτά μια μεγάλη λεκάνη "αδειάζοντας" το δέντρο! Φυσικά τα δοκιμάσαμε και τα βρήκαμε πεντανόστιμα! Θα τα απολαμβάνουμε καθαρισμένα, σκεφτήκαμε όμως να τα αξιοποιήσουμε και διαφορετικά κρατώντας μερικά για να φτιάξουμε σπιτικό λικέρ!

# data[].attributes.headline
Τα "βιβλία σε ρόδες" κοντά μας!

# data[].attributes.subject
Τα "βιβλία σε ρόδες" κοντά μας!

# data[].attributes.body
Μια μικρή κινητή βιβλιοθήκη με θεματική το περιβάλλον, τα "βιβλία σε ρόδες", έφθασαν κοντά μας για να προσφέρουν μέσα από τις σελίδες τους γνώση για το θέμα που μας ενδιαφέρει, αλλά και αισθητική απόλαυση!

# data[].attributes.headline
Ζωγραφική αποτύπωση καρποφόρων δέντρων του κήπου μας

# data[].attributes.subject
Ζωγραφική αποτύπωση καρποφόρων δέντρων του κήπου μας

# data[].attributes.body
Επιστρέφοντας στην τάξη, μετά την γνωριμία με τα καρποφόρα δέντρα του κήπου μας που ενεργοποίησε τις αισθήσεις μας, προχωρήσαμε στην καταγραφή και στην καταμέτρησή τους. Αναστοχαστήκαμε όσα βιώσαμε ως «φωτογράφοι» στην αυλή του σχολείου, και φέραμε στο νου μας την εικόνα που είχε το δέντρο μας ανάλογα με τη «φωτογραφική του λήψη» (μακρινή ή κοντινή). Αξιολογώντας έπειτα τη δράση μας, σε φύλλο εργασίας, ζητήσαμε την αποτύπωση της λήψης του δέντρου (μακρινό και κοντινό πλάνο) με το οποίο κάθε ομάδα «φωτογράφων» εξοικειώθηκε, όπως και του καρπού του.

# data[].attributes.headline
Οι αισθήσεις ξυπνούν!                                            (Out of Eden Learn: Step 1)

# data[].attributes.subject
Οι αισθήσεις ξυπνούν!                                            (Out of Eden Learn: Step 1)

# data[].attributes.body
Μέσα από ένα οργανωμένο θεατρικό παιχνίδι, είχαμε την ευκαιρία να γνωρίσουμε τα καρποφόρα δέντρα του σχολικού κήπου επιστρατεύοντας τις αισθήσεις μας.

Περνώντας από το στάδιο της ευαισθητοποίησης, χωριστήκαμε σε ομάδες (ανάλογα με το χρώμα των "φωτογραφικών μηχανών" που κρατούσαμε), κάθε μια από τις οποίες ανέλαβε να «φωτογραφίσει» ένα δέντρο.

Στο δεύτερο μέρος του παιχνιδιού, στο στάδιο της αναπαραγωγής, εντοπίσαμε στην αυλή το δέντρο της ομάδας μας και αρχίσαμε να το γνωρίζουμε. Τα δάχτυλά μας έγιναν μυρμήγκια που περπάτησαν πάνω στον κορμό, στα κλαδιά, στα φύλλα, στους καρπούς, ενώ οι μυτούλες μας περιηγήθηκαν και αυτές στα μέρη του δέντρου. Έπειτα, βγάλαμε «φωτογραφίες» τα δέντρα μας από κοντά, από μακριά και από διάφορες αστείες οπτικές γωνίες, για να τις στείλουμε στον Paul. Μπήκαμε, ακόμη, για λίγο στη θέση του δέντρου μας, με τα πόδια μας να γίνονται ρίζες, το σώμα μας κορμός και τα χέρια μας κλαδιά. Τέλος περιηγηθήκαμε στον υπόλοιπο κήπο εστιάζοντας στα καρποφόρα δέντρα του.
H συγκεκριμένη δράση αναρτήθηκε στην παγκόσμια ψηφική μαθησιακή κοινότητα "Out of Eden Learn" και αποτέλεσε το πρώτο μας βήμα στο μαθησιακό ταξίδι "Walking with Health in Mind"